Opinjoni tal-Kummissjoni skont l-Artikolu 251(2), it-tielet subparagrafu, punt (c) tat-Trattat tal-KE, dwar l-emendi tal-Parlament Ewropew għall-pożizzjoni komuni tal-Kunsill rigward il-proposta għal regolament tal-Parlament Ewropew u tal-Kunsill dwar l-addittivi tal-ikel jemenda l-proposta tal-Kummissjoni b’mod konformi ma’ l-Artikolu 250(2) tat-Trattat KE /* KUMM/2008/0608 finali - COD 2006/0145 */





[pic] | KUMMISSJONI TAL-KOMUNITAJIET EWROPEJ | Brussel 16.10.2008 KUMM(2008) 608 finali 2006/0145 (COD) OPINJONI TAL-KUMMISSJONI skont l-Artikolu 251(2), it-tielet subparagrafu, punt (c) tat-Trattat tal-KE, dwar l-emendi tal-Parlament Ewropew għall-pożizzjoni komuni tal-Kunsill rigward il-proposta għal REGOLAMENT TAL-PARLAMENT EWROPEW U TAL-KUNSILL dwar l-addittivi tal-ikel JEMENDA L-PROPOSTA TAL-KUMMISSJONI b’mod konformi ma’ l-Artikolu 250(2) tat-Trattat KE 2006/0145 (COD) OPINJONI TAL-KUMMISSJONI skont l-Artikolu 251(2), it-tielet subparagrafu, punt (c) tat-Trattat tal-KE, dwar l-emendi tal-Parlament Ewropew għall-pożizzjoni komuni tal-Kunsill rigward il-proposta għal REGOLAMENT TAL-PARLAMENT EWROPEW U TAL-KUNSILL dwar l-addittivi tal-ikel 1. INTRODUZZJONI L-Artikolu 251(2), it-tielet subparagrafu, punt (c) tat-Trattat tal-KE jistipula li l-Kummissjoni għandha tressaq opinjoni dwar l-emendi proposti mill-Parlament Ewropew fit-tieni qari. Il-Kummissjoni tistipula l-opinjoni tagħha dwar l-emendi proposti mill-Parlament f'dan li ġej. 2. KUNTEST Id-data tat-trażmissjoni tal-proposta lill-PE u lill-Kunsill (dokument COM(2006)0428 finali - 2006/0145 (COD): | It-28 ta' Lulju 2006 | Id-data tal-opinjoni tal-Kumitat Ekonomiku u Soċjali Ewropew: | Il-25 t’April 2007 | Id-data tal-opinjoni tal-Parlament Ewropew, l-ewwel qari: | L-10 ta' Lulju 2007 | Id-data tat-trażmissjoni tal-proposta emendata: | L-24 t'Ottubru 2007 | Data tal-ftehim politiku | Is-17 ta’ Dicembru 2007 | Id-data tal-adozzjoni tal-pożizzjoni komuni: | L-10 ta’ Marzu 2008 | Id-data tal-opinjoni tal-Parlament Ewropew (It-Tieni Qari) | It-8 ta’ Lulju 2008 | 3. L-GħAN TAL-PROPOSTA Fil-White Paper dwar is-Sigurtà tal-Ikel (COM (1999) 719 finali), il-Kummissjoni ħabbret li għandha taġġorna u tissemplifika l-leġiżlazzjoni eżistenti tal-Komunità dwar l-addittivi tal-ikel (l-Azzjoni 11 fil-White Paper). L-għanijiet ta’ din il-proposta huma: - Li tiġi ssimplifikata l-leġiżlazzjoni dwar l-addittivi tal-ikel billi jinħoloq strument wieħed għall-prinċipji, il-proċeduri u l-approvazzjonijiet; - Li l-Kummissjoni tingħata s-setgħat implimentattivi biex taġġorna l-lista Komunitarja tal-addittivi tal-ikel awtorizzati; - Li tkun ikkonsultata l-Awtorità Ewropea dwar is-Sigurtà tal-Ikel (EFSA) għall-evalwazzjoni tas-sigurtà tal-addittivi tal-ikel. - Li jitwaqqaf programm ta’ evalwazzjoni mill-ġdid għal addittivi tal-ikel eżistenti; - Li ssir meħtieġa l-awtorizzazzjoni ta’ addittivi li jikkonsistu minn, li fihom jew li jkunu prodotti minn organiżmi modifikati ġenetikament skont ir-Regolament (KE) Nru 1829/2003 tal-Parlament Ewropew u tal-Kunsill tat-22 ta’ Settembru 2003 dwar ikel u għalf modifikat ġenetikament. 4. L-OPINJONI TAL-KUMMISSJONI DWAR L-EMENDI MILL-PARLAMENT EWROPEW - Il-PE vvota fit-tieni qari test konsolidat li fih numru ta' emendi għat-test tal-Pożizzjoni Komuni. It-test huwa r-riżultat tan-negozjati bejn il-Kunsill, il-PE u l-Kummissjoni. L-emendi huma prinċipalment ta' natura teknika u ġeneralment jaqblu u jsaħħu l-prinċipji prinċipali tal-proposta oriġinali. Ta' attenzjoni partikulari huma l-emendi li jirrikjedu d-definizzjoni tal-effetti negattivi fuq l-imġiba tat-tfal li hija assoċjata ma' ċerti kuluri tal-ikel. Emendi oħra jirrigwardaw il-kjarifika tal-effetti reċiproki bejn ir-Regolament li qed ikun propost dwar l-addittivi tal-ikel u r-Regolament (KE) Nru 1829/2003 dwar ikel u għalf modifikat ġenetikament, kif ukoll kjarifika li addittivi tal-ikel li huma prodotti bl-użu ta' metodi ta' produzzjoni differenti jew b'materja inizjali differenti għandhom bżonn evalwazzjoni tas-sigurtà ġdida. Emendi oħra jsaħħu l-prinċipju ta' prekawzjoni u jiċċaraw aktar il-prinċipju li l-konsumatur m'għandux ikun żgwidat. - Il-Kummissjoni taċċetta l-emendi kollha adottati mill-Parlament. Ir-riżultat tat-tieni qari fil-PE kien ġeneralment sodisfaċenti: 5. KONKLUżJONI: Skont l-Artikolu 250 (2) tat-Trattat tal-KE, il-Kummissjoni temenda l-proposta tagħha kif stabbilit hawn fuq.